turjo4nis/wikipedia-bn-dump-20250701 huggingface dataset:
কামারহাটি বিধানসভা কেন্দ্র

কামারহাটি  (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১১ নং 
পানিহাটি বিধানসভা কেন্দ্রটি ১ থেকে ১৬ এবং ২১ থেকে ৩৫ ওয়ার্ড গুলি কামারহাটি পুরসভা এর অন্তর্গত।

কামারহাটি বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের মদন মিত্র তার নিকটতম প্রতিদ্বন্দ্বী সিপিআই (এম) এর মানস মুখার্জিকে পরাজিত করেন।

১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর মানস মুখার্জী কামারহাটি কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ সালে তৃণমূল কংগ্রেসের সুভ্রাংশু ভট্টাচার্যকে পরাজিত করেন এবং ২০০১ সালে তৃণমূল কংগ্রেসের চিত্তরঞ্জন বাগকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শান্তি ঘটক ১৯৯৬ এবং ১৯৯১ সালে জয়ী হন, তার নিকটতম প্রতিদ্বন্দ্বী ১৯৯৬ সালে কংগ্রেসের শম্ভুনাথ দত্তকে এবং ১৯৯১ সালে কংগ্রেস সলিল বিশ্বাসকে পরাজিত করেন। সিপিআই (এম) এর রাধিকা রঞ্জন ব্যানার্জি ১৯৮৭, ১৯৮২ এবং ১৯৭৭ সালে  জয়ী হন, তার নিকটতম প্রতিদ্বন্দ্বী ১৯৮৭ সালে কংগ্রেসের অজয় ​​ঘোষালকে পরাজিত করেন, ১৯৮২ সালে কংগ্রেসের পূর্ণেন্দু বিমল দত্তকে এবং ১৯৭৭ সালে কংগ্রেসের জয়ন্ত চন্দ্র সেনকে পরাজিত করেন।

১৯৬৭-১৯৭২
১৯৭২ সালে কংগ্রেসের প্রদীপ কুমার পালিত জয়ী হন। ১৯৭১, ১৯৬৯ এবং ১৯৬৭ সালে সিপিআই (এম) এর রাধিকা রঞ্জন ব্যানার্জী জয়ী হন। এর আগে কামারহাটি কেন্দ্রটি বিদ্যমান ছিল না।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি
জর্ডানের সরকারি ছুটির দিন

জর্ডানের সরকারি ছুটির দিন।

পাদটীকা: জর্ডান ছুটির দিন প্রায়ই পরিবর্তিত হয়ে থাকে। সরকার চাইলে ছুটির দিন পরিবর্তন করতে পারে অন্যদিনে নিয়ে যেতে পারে- সাধারণত ছুটির দিন দীর্ঘায়িত করার জন্য।

তথ্যসূত্র

জর্ডান
জর্ডানের সমাজ
জর্ডানের সংস্কৃতি
দেশ অনুযায়ী সরকারি ছুটির দিনের তালিকা
হলুদ টিনসেল

হলুদ টিনসেল (বৈজ্ঞানিক নাম:Catapaecilma subochrea(Elwes) ছোট আকারের এক প্রজাতির প্রজাপতি যার শরীর ও ডানা হলদেটে বাদামী বর্ণের। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য। ঝালর ও হলুদ টিনসেল পরস্পর অনুরূপ প্রজাতি যাদের মধ্যে কেবল দাগ-ছোপের এবং বর্ণের সামান্য পার্থক্য রয়েছে।

আকার 

হলুদ টিনসেলের প্রসারিত অবস্থায় ডানার প্রশস্থতা ২৮ থেকে ৩২ মিলিমিটার হয়ে থাকে।

বর্ণনা 
প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন।

আচরণ 
এদের উড়াল খুব দ্রুত। এরা সাধারণত ফুলে বসে না। পুরুষ প্রজাতির হলুদ টিনসেলকে ভিজে মাটিতে বসতে দেখা যায়। ঘন জঙ্গলে এবং খোলামেলা পাহাড়ী জঙ্গল উভয়ই এদের প্রিয় বাসভূমি। হিমালয়ে ১৬৭০ মিটার উচ্চতা অবধি এদের দেখতে পাওয়া গেছে। পশ্চিমঘাট পর্বতে ৬০০ মিটার থেকে ১৫০০ মিটার উচ্চতা পর্যন্ত এদের বিচরণ পরিলক্ষিত হয়েছে। পাহাড়ি ঝর্ণা অথবা সরু জলধারার কিনারা এদের খুব পছন্দের বিচরণ ক্ষেত্র।

চিত্রশালা

তথ্যসূত্র

বহিঃসংযোগ 

ভারতের প্রজাপতি
অরুণাচল প্রদেশে প্রাপ্ত লাইসিনিডি গোত্রের প্রজাপতি
গসসান কনফানি

গসসান কনফানি (, ; ৮ই এপ্রিল ১৯৩৬ – ৮ই জুলাই ১৯৭২) ছিলেন একজন ফিলিস্তিনি লেখক ও বিপ্লবী সমাজতান্ত্রিক রাজনীতিবিদ। তিনি পপুলার ফ্রন্ট ফর দি লিবারেশন অব প্যালেস্টাইনের নেতৃস্থানীয় ব্যক্তি ছিলেন। ৮ই জুলাই ১৯৭২ সালে লড বিমানবন্দরে সংঘটিত গণহত্যার প্রতিক্রিয়াস্বরূপ ইস্রায়েলের গোয়েস্থা সংস্থা মোসাদ তাঁকে হত্যা করে।

প্রাথমিক জীবন
গাসসান ফায়িজ কানাফানি ১৯৩৬ সালে ফিলিস্তিনের আক্কা শহরের একটি মধ্যবিত্ত সুন্নী পরিবারে জন্মগ্রহণ করেন। তিনি ছিলেন মুহাম্মদ ফায়িজ আব্দ আল রাজ্জাকের তৃতীয় সন্তান। তার পিতা ছিলেন একজন আইনজীবী যিনি ব্রিটিশ দখলদারিত্ব বিরোধী জাতীয় আন্দোলনে সক্রিয়ভাবে অংশ গ্রহণ করেছিলেন। গাসসান যখন ছোট তখন তার পিতা রাজ্জাক অনেকবার জেলে খাটেন। জাফার ফরাসি ক্যাথলিক মিশনারি স্কুলে গাসসান তার প্রাথমিক শিক্ষা অর্জন করেন।

১৯৪৮-এর মে মাসে, ১৯৪৮ আরব-ইসরায়েলি যুদ্ধ শুরু হলে তা আক্কাতেও ছড়িয়ে পড়ে যার দরুণ কানাফানি ও তার পরিবারকে নির্বাসনে বাধ্য করা হয়েছিল। এই সময়েরও এক দশক পর তার পুত্রের কাছে লিখিত এক চিঠিতে, তিনি লজ্জিত হয়েছিলেন এই ভেবে যে তার পরিবারের লোকেরা শরণার্থী হওয়ার জন্য তাদের অস্ত্র জমা দিয়ে আত্মসমর্পণ করছে। প্রতিবেশী দেশ লেবাননের উত্তরের দিকে  পালিয়ে যাওয়ার পর তারা সিরিয়ার দামেস্কে ফিলিস্তিনি শরণার্থী হিসেবে তারা স্থায়ী হন। তারা তারা তুলনামূলকভাবে দরিদ্র ছিল; তার পিতা ছোট পরিসরে আইন ব্যবসা শুরু করেন। কানাফানি সেখানে তার মাধ্যমিক শিক্ষা সম্পন্ন করেন এবং  ১৯৫২ সালে ফিলিস্তিন শরণার্থীদের জন্য জাতিসংঘের ত্রাণ ও কর্ম সংস্থার শিক্ষা বিষয়ক সনদপত্র গ্রহণ করেন। শরণার্থী ক্যাম্পে প্রায় ১,২০০ ফিলিস্তিনি শিশুদের শিক্ষাদানের জন্য তাকে আর্ট শিক্ষক হিসেবে নিয়োগ দেয়া হয়, যেখানে তিনি ছাত্রছাত্রীদের তাদের পরিস্থিতির সাথে মানিয়ে চলতে সাহায্য করার জন্য ছোট গল্প লিখতে শুরু করেন।

হত্যাকাণ্ড 
১৯৭২ সালের ৮ জুলাই, ৩৬ বছর বয়সে কানাফানিকে বৈরুতে হত্যা করা হয়।তার অস্টিন ১১০০ মডেলের গাড়ির পিছনের বাম্পারে ৩ কেজি ওজনের প্লাস্টিক বোমা বিস্ফোরিত হওয়ার পর দেখা যায় তিনি এবং তার সতের বছরের ভ্রাতুষ্পুত্র লামিস নাজিম পুড়ে ভস্মীভূত হয়েছেন। মোসাদ শেষপর্যন্ত এই হত্যাকাণ্ডের দায় স্বীকার করেন।

ইসরায়েলের দাবী মতে, লড বিমানবন্দর হত্যাকাণ্ডের প্রতিবাদে কানাফানিকে হত্যা করা হয়েছিলো, যা জাপানি রেড আর্মির তিন সদস্য কর্তৃক সম্পাদিত হয়েছিল। এ সময়, কানাফানি পিএফএলপি'র মুখপাত্র ছিলেন, এবং দলটি হামলার দায় স্বীকার করেছিলো।

পাদটীকা

তথ্যসূত্র

উৎস

 

 

 

 

 

 

 
 

১৯৩৬-এ জন্ম
১৯৭২-এ মৃত্যু
ফিলিস্তিনি রাজনীতিবিদ
২০শ শতাব্দীর ঔপন্যাসিক
আরব সাম্যবাদী
ফিলিস্তিনি উদ্বাস্তু
২০শ শতাব্দীর ছোটগল্পকার
জরা সি জিন্দগি

জরা সি জিন্দগি () হচ্ছে ১৯৮৩ সালে মুক্তিপ্রাপ্ত একটি হিন্দি চলচ্চিত্র যেটি রচনা ও পরিচালনা করেন কে. বালাচন্দর। এই চলচ্চিত্রে তামিল চলচ্চিত্র শিল্পের খ্যাতনামা অভিনেতা কমল হাসন অভিনয় করেন এবং তার সঙ্গে ছিলেন অনিতা রাজ, নিলু ফুলে, মাঝহার খান, অর্জুন চক্রবর্তী এবং করণ রাজদান। এই চলচ্চিত্রটি বালাচন্দরই ১৯৮০ সালের তামিল ভাষার চলচ্চিত্র ভারুমায়িন নিরাম ছিভাপ্পু এর পুনঃনির্মাণ, ভারুমায়িন নিরাম ছিভাপ্পুতেও কমল হাসন ছিলেন তবে ওখানে তার বান্ধবীর চরিত্রে শ্রীদেবী অভিনয় করেছিলেন। গুলজার জরা সি জিন্দগির সংলাপ লিখেছিলেন।

কাহিনী ইঙ্গিত
আশির দশকে ভারতের দিল্লি শহরে চলা সামাজিক অশান্তি নিয়ে এই চলচ্চিত্রটির মূল কাহিনী আবর্তিত হয়েছে।

বস্তিবাসী রাকেশ, তিলক এবং অমিত অনেক কষ্ট করে থাকে; হঠাৎ রাকেশের জীবনে এক নারী আসে যার নাম কুসুম, এই কুসুমের কারণে রাকেশের জীবন বদলে যায়। তিলকের জীবনে কোনো নারীসঙ্গ আসেনা, সে ভিখারীতে রূপান্তরিত হয় এবং অমিত ছোটোখাটো অপরাধীতে পরিণত হয়ে শেষপর্যন্ত এক ধনী নারীকে বিয়ে করতে সক্ষম হয় যে তার জীবন বদলে দেয়। আর অপরদিকে রাকেশ কুসুমকে বিয়ে করে এবং কুসুম আয়-রোজগার করে একজন বিপণিবিতানের কর্মী হিসেবে।

চরিত্র
কমল হাসান - রাকেশ
অনিতা রাজ - কুসুম
অর্জুন চক্রবর্তী - তিলক

গানের তালিকা
চলচ্চিত্রটির সঙ্গীত পরিচালক ছিলেন লক্ষ্মীকান্ত-প্যায়ারেলাল।

তথ্যসূত্র

বহিঃসংযোগ
 

হিন্দি ভাষার চলচ্চিত্র
১৯৮৩-এর চলচ্চিত্র
১৯৮০-এর দশকের হিন্দি ভাষার চলচ্চিত্র
ভারতে দারিদ্র্য সম্পর্কে চলচ্চিত্র
লক্ষ্মীকান্ত-প্যায়ারেলাল সুরারোপিত চলচ্চিত্র
তামিল চলচ্চিত্রের হিন্দি পুনর্নির্মাণ
অর্জুন (উদ্ভিদ)

অর্জুন (বৈজ্ঞানিক নাম: Terminalia arjuna) হচ্ছে টারমিনালিয়া গণের একটি সপুষ্পক উদ্ভিদ। এর ইংরেজি নাম arjun। এরা পত্রঝরা, মধ্যম বা বৃহৎ আকৃতির বৃক্ষ, প্রায় ২০-২৫ মিটার উঁচু হতে পারে। মার্চ থেকে জুন মাসের ভিতরে এদের ফুল ফোটে। এদের ফল আকারে লম্বা।

বিস্তার 
ভারত, বাংলাদেশ, পাকিস্তান ও শ্রীলঙ্কা অর্জুনের আদি নিবাস। ভারতীয় উপমহাদেশ জুড়ে এই অর্জুন গাছ কম-বেশি দেখা যায়। পশ্চিমবঙ্গ, উত্তর প্রদেশ, বিহার, মহারাষ্ট্র, মধ্য প্রদেশ, ওড়িশা, মধ্য এবং দক্ষিণ ভারত এছাড়া শ্রীলঙ্কা এবং বাংলাদেশে এই গাছ দেখা যায়। বিশেষত রাস্তার দুপাশে এবং চট্টগ্রাম ও সিলেটের বনাঞ্চলে এটি প্রচুর জন্মে থাকে। আর্দ্র ও নাতিশীতোষ্ণ আবহাওয়া অর্জুন গাছের জন্য উপযোগী। সাধারনত দো-আঁশ মাটিতে এ গাছ ভালো জন্মে থাকে। এই গাছটি মালয়েশিয়া, ইন্দোনেশিয়া এবং কেনিয়া তে বর্তমানে বিস্তার লাভ করেছে।

চাষাবাদ 
স্যাঁতস্যাঁতে ও ঊর্বর দোআঁশ মাটি অর্জুন চাষের জন্য উপযুক্ত। গাছে বৈশাখ–আষাঢ় মাসে ফুল ফুটে এবং পৌষ –ফাল্গুন মাসে ফল পাকে। অর্জুনের বীজ থেকে চারা উৎপাদন করা যায়। সাধারণত মার্চ-এপ্রিল মাসে পরিপক্ব ফল হতে বীজ সংগ্রহ করা হয়। বীজ বপনের পূর্বে ৪৮ ঘণ্টা ঠাণ্ডা পানিতে ভিজিয়ে রেখে পরবর্তীতে বীজতলায় বীজ বপন করা হয়। বীজতলার মাটি ও গোবরের অনুপাত হবে ৩ : ১ । নয় মাস বয়সের অঙ্কুরিত চারা বীজতলা বা নার্সারী থেকে সংগ্রহ করে রোপন করা হয়। বর্ষার শুরুতেই নির্দিষ্ট স্থানে রোপন করতে হয়।

বাকল ও বীজ সংরক্ষণ 
অর্জুনের বাকল আয়ুর্বেদীয় ঔষধ তৈরিতে ব্যবহৃত হয়। পরিপক্ব গাছ থেকে ছাল সংগ্রহ করে ছোট ছোট টুকরো করে ৪-৫দিন রৌদ্রে শুকিয়ে চটের বস্তায় ভরে শুষ্ক স্থানে রেখে এক বছর পর্যন্ত সংরক্ষণ করা যায় এবং এর কার্যকারিতা অটুট থাকে। এছাড়া পুরোপুরিভাবে পরিপক্ব বীজ গাছ থেকে সংগ্রহ করে ভালোভাবে রৌদ্রে শুকিয়ে বায়ুরোধী পাত্রে রেখে এক বছর পর্যন্ত সংরক্ষণ করা যায়।

গুণাগুণ 
অর্জুন গাছের ছাল, পাতা ও ফল ভেষজ ওষুধ হিসেবে ব্যবহৃত হয়। এর বাকল থেকে আহরিত ট্যানিন চামড়াতে ব্যবহৃত হয়। এই টানিন মুখ, জিহ্বা ও মাড়ির প্রদাহের চিকিৎসাতেও ব্যবহার করা হয়। এটি মাড়ির রক্তপাত বন্ধ করে। শরীরে ক্ষত, খোস পাঁচড়া দেখা দিলে অর্জুনের ছাল বেঁটে লাগালে সেরে যায়। অর্জুনের বাকল থেকে হৃদরোগের ওষুধ, পাতার রস আমাশয় রোগের ওষুধ বানাতে ব্যবহৃত হয়। পাতা তসর রেশম পোকার খাদ্য।

অর্থনৈতিক ব্যবহার 
অর্জুন গাছে ভেষজ গুণ যেমন অনেক তেমনি বাণিজ্যিকভাবেও কদর অনেক। অর্জুনের গাছের কাঠ বেশ শক্ত। একদা গরুর গাড়ির চাকা নির্মাণে অর্জুনগাছ ব্যবহৃত হতো। গৃহনির্মাণ, কৃষি উপকরণ, জলযান, নৌকা, দাড়, মাস্তুল, খনি ও নলকূপ খননে এই গাছের কাঠ ব্যবহৃত হয়।

চিত্রশালা

তথ্যসূত্র

বহিঃসংযোগ 

 
 
 

ঔষধি উদ্ভিদ
এশিয়ার ঔষধি উদ্ভিদ
বাংলাদেশের উদ্ভিদ
ভারতের উদ্ভিদ
ভারতীয় উপমহাদেশের উদ্ভিদ
আয়ুর্বেদে ব্যবহৃত উদ্ভিদ
বীরে দি ওয়েডিং

বীরে দি ওয়েডিং (; ) হচ্ছে ২০১৮ সালে মুক্তিপ্রাপ্ত একটি হিন্দি ভাষার চলচ্চিত্র। চলচ্চিত্রটি কয়েকজন মেয়েবন্ধুর জীবন কাহিনী নিয়ে। চলচ্চিত্রটি পরিচালনা করেছিলেন শশাঙ্ক ঘোষ। চলচ্চিত্রটি মোট পাঁচজন মানুষ প্রযোজনা করেন যাদের মধ্যে অভিনেতা অনিল কাপুরও ছিলেন। চলচ্চিত্রটিতে মুখ্য ভূমিকায় কারিনা কাপুর, সোনম কাপুর, স্বরা ভাস্কর এবং শিখা তালসানিয়া অভিনয় করেন চারজন ঘনিষ্ঠ বন্ধুর চরিত্রে।

ভিরে দি ওয়েডিং চলচ্চিত্রটি মুক্তি পায় ১ জুন ২০১৮ তারিখে এবং সমালোচকদের দ্বারা মিশ্র প্রতিক্রিয়ার সম্মুখীন হয়। চলচ্চিত্রটি বানানো হয়েছিলো ৪২ কোটি রূপী দ্বারা এবং এটি প্রায় ১৩৮ কোটি রূপীর ওপরে আয় করেছিলো; নারী চরিত্র মুখ্য ভূমিকায় থাকা কোনো ভারতীয় চলচ্চিত্রের জন্য এই অর্জন ছিলো যুগান্তকারী। ২০০৮ সালের মার্কিন চলচ্চিত্র সেক্স এ্যান্ড দ্যা সিটির কাহিনী থেকে এই ভিরে দি ওয়েডিং এর কাহিনী অনুপ্রাণিত।

তথ্যসূত্র

বহিঃসংযোগ
 
 Veere Di Wedding at Bollywood Hungama

হিন্দি ভাষার চলচ্চিত্র
২০১৮-এর চলচ্চিত্র
ভারতীয় নারীবন্ধু সম্পর্কিত চলচ্চিত্র
বালাজী মোশন পিকচার্সের চলচ্চিত্র
ভারতীয় বন্ধু সম্পর্কিত হাস্যরস চলচ্চিত্র
২০১০-এর দশকের হিন্দি ভাষার চলচ্চিত্র
মুম্বইয়ে ধারণকৃত চলচ্চিত্র
থাইল্যান্ডে ধারণকৃত চলচ্চিত্র
বরানগর বিধানসভা কেন্দ্র

বরানগর বিধানসভা কেন্দ্র ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৩ নং বরানগর বিধানসভা কেন্দ্রটি বরানগর পুরসভা এবং ১৭ থেকে ২০ পর্যন্ত ওয়ার্ড গুলি কামারহাটি পুরসভা এর অন্তর্গত।

বরানগর বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১১
২০১১ সালের নির্বাচনে, তৃণমূল কংগ্রেসের তাপস রায় তার নিকটতম প্রতিদ্বন্দ্বী আরএসপির সুকুমার ঘোষকে পরাজিত করেন।

১৯৭৭-২০০৬
২০০৬, ২০০১ এবং ১৯৯৬ সালের রাজ্য বিধানসভা নির্বাচনে, আরএসপির অমর চৌধুরী বরানগর বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী ২০০৬ এবং ২০০১ সালে তৃণমূল কংগ্রেসের অতিন ঘোষকে পরাজিত করেন এবং ১৯৯৬ সালে কংগ্রেসের সিলভদ্র দত্তকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর মতিশ রায় ১৯৯১ সালে কংগ্রেসের অজয় ​​ঘোষালকে পরাজিত করেন, ১৯৮৭ সালে কংগ্রেসের প্রণব কান্তি ঘোষকে, ১৯৮২ সালে কংগ্রেসের শম্ভুনাথ দত্তকে এবং ১৯৭৭ সালে কংগ্রেসের কুমুদ ভট্টাচার্যকে পরাজিত করেন।

১৯৫১-১৯৭২
সিপিআইয়ের শিবপদ ভট্টাচার্য ১৯৭২ সালে সিপিআই (এম) এর জ্যোতি বসুকে পরাজিত করেন। ১৯৭১, ১৯৬৯ এবং ১৯৬৭ সাল পর্যন্ত সিপিআই (এম) এর জ্যোতি বসু প্রতিনিধিত্ব করেন। ১৯৬২, ১৯৫৭ এবং স্বাধীন ভারতের প্রথম নির্বাচনে, ১৯৫১ সাল  পর্যন্ত সিপিআই এর  জ্যোতি বসু প্রতিনিধিত্ব করেন।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি
বরাহনগর
আয়ারল্যান্ড ক্রিকেট দলের অধিনায়কদের তালিকা

অত্র নিবন্ধটি আনুষ্ঠানিকভাবে আন্তর্জাতিক ক্রিকেট খেলায় অংশগ্রহণকারী আয়ারল্যান্ড ক্রিকেট দলের অধিনায়কদের তালিকা সম্পর্কীয়। অত্র তালিকায় আইসিসি ট্রফি, অনূর্ধ্ব-১৯, একদিনের আন্তর্জাতিক, টুয়েন্টি২০ আন্তর্জাতিক ও টেস্ট খেলা রয়েছে। তালিকাটি ফেব্রুয়ারি, ২০১২ সাল অনুযায়ী সঠিক।

টেস্ট ক্রিকেট 
এ তালিকায় আয়ারল্যান্ড ক্রিকেট দলের পক্ষে কমপক্ষে একটি টেস্টে অধিনায়কের দায়িত্ব পালনকারী ক্রিকেটারকে রাখা হয়েছে। একজন ক্রিকেটারের পাশে প্রতীকের সাহায্যে টেস্ট সিরিজে দলের পক্ষে কমপক্ষে একটি খেলায় অধিনায়কের দায়িত্ব পালনকে বুঝানো হয়েছে।

একদিনের আন্তর্জাতিক অধিনায়ক 
২০০৬ সালে প্রথিতযশা অল-রাউন্ডার ট্রেন্ট জনস্টনকে আয়ারল্যান্ডের প্রথম ওডিআই অধিনায়ক হিসেবে মনোনীত করা হয়। ২০০৮ সালের শুরুতে অধিনায়কের দায়িত্ব থেকে নিজ নাম প্রত্যাহার করে নেন। আঘাতজনিত কারণে ক্রিকেট থেকে সংক্ষিপ্ত সময়ের জন্য ক্রিকেটের বাইরে অবস্থান করতে বাধ্য হন। এপ্রিল, ২০০৮ সালে উইলিয়াম পোর্টারফিল্ডকে জনস্টনের স্থলাভিষিক্ত করা হয় ও আয়ারল্যান্ডের পূর্ণাঙ্গকালীন অধিনায়কের দায়িত্বভার অর্পণ করা হয়। কাউন্টি দলের সাথে চুক্তিবদ্ধতার কারণে উইলিয়াম পোর্টারফিল্ডের অনুপস্থিতিতে কাইল ম্যাককলানকে অধিনায়কের দায়িত্ব পালন করতে হয়। এ বিকল্প দায়িত্ব বর্তমানে কেভিন ও’ব্রায়ানের উপর বর্তিয়েছে।

টুয়েন্টি২০ আন্তর্জাতিক অধিনায়ক 
টুয়েন্টি২০ আন্তর্জাতিকে আয়ারল্যান্ডের পক্ষে উইলিয়াম পোর্টারফিল্ড নেতৃত্ব দিচ্ছেন।

আইসিসি ট্রফি/আইসিসি বিশ্বকাপ বাছাইপর্ব 
১৯৯৩-৯৪ মৌসুমের আইসিসি ট্রফি প্রতিযোগিতায় আয়ারল্যান্ডের অভিষেক ঘটে।

যুবদের ওডিআই অধিনায়ক

মহিলাদের টেস্ট 
২০০০ সালে ডাবলিনে পাকিস্তানের বিপক্ষে একটিমাত্র টেস্টে আয়ারল্যান্ড খেলেছে।

মহিলাদের একদিনের আন্তর্জাতিক

মহিলাদের টি২০আই

পাদটীকা 
Percentage is worked out by counting tied games as half a win and excluding no results from the equation.

তথ্যসূত্র

বহিঃসংযোগ 
 Cricinfo
 Ireland's ICC Trophy captains at Cricket Archive
 Ireland's Under-19's captains at Cricket Archive

আয়ারল্যান্ড ক্রিকেট দলের অধিনায়ক
আন্তর্জাতিক ক্রিকেটে আয়ারল্যান্ড
অধিনায়ক
আয়ারল্যান্ড
আয়ারল্যান্ডের ক্রিকেটার
ব্যাজ লুরমান

ব্যাজ লুরমান (, জন্ম: মার্ক অ্যান্থনি লুরমান, ১৭ সেপ্টেম্বর ১৯৬২) হলেন একজন অস্ট্রেলীয় লেখক, পরিচালক ও প্রযোজক। তিনি চলচ্চিত্র, টেলিভিশন, গীতিনাট্য, মঞ্চ, সঙ্গীত ও রেকর্ডিং শিল্পে কাজ করে থাকেন। তার কাজে লেখনী, পরিচালনা, পরিকল্পনা ও সঙ্গীতের উপাদানসমূহ ব্যবহারে তার ভিন্নধর্মী ধরন ও সম্পৃক্ততার জন্য তাকে সমকালীন রচয়িতা-পরিচালক বলে গণ্য করা হয়। তিনি অন্যতম ব্যবসাসফল অস্ট্রেলীয় পরিচালক, তার চারটি চলচ্চিত্র সর্বকালের ১০ সর্বোচ্চ আয়কারী চলচ্চিত্রের তালিকায় অন্তর্ভুক্ত রয়েছে।

চলচ্চিত্রে তিনি তার লাল পর্দা ত্রয়ী চলচ্চিত্রের জন্য সর্বাধিক পরিচিত, চলচ্চিত্রগুলো হল - প্রণয়ধর্মী হাস্যরসাত্মক স্ট্রিকলি বলরুম (১৯৯২), উইলিয়াম শেকসপিয়রের প্রণয়ধর্মী বিয়োগান্ত রোমিও + জুলিয়েট (১৯৯৬) এবং সঙ্গীতধর্মী প্রণয়মূলক মুলাঁ রুজ! (২০০১)। এই ত্রয়ী চলচ্চিত্রের পরে তিনি অস্ট্রেলিয়া (২০০৮), দ্য গ্রেট গেটসবি (২০১৩) এবং নেটফ্লিক্সের সীমিত ধারাবাহিক দ্য গেট ডাউন।

চলচ্চিত্রের তালিকা

তথ্যসূত্র

বহিঃসংযোগ

 
 
 

১৯৬২-এ জন্ম
জীবিত ব্যক্তি
অস্ট্রেলীয় গীতিনাট্য পরিচালক
অস্ট্রেলীয় চলচ্চিত্র পরিচালক
অস্ট্রেলীয় চলচ্চিত্র প্রযোজক
অস্ট্রেলীয় চিত্রনাট্যকার
অস্ট্রেলীয় মঞ্চ পরিচালক
ইংরেজি ভাষার চলচ্চিত্র পরিচালক
আইরিশ বংশোদ্ভূত অস্ট্রেলীয় ব্যক্তি
জার্মান বংশোদ্ভূত অস্ট্রেলীয় ব্যক্তি
ন্যাশনাল ইনস্টিটিউট অব ড্রামাটিক আর্টের প্রাক্তন শিক্ষার্থী
সিডনির চলচ্চিত্র পরিচালক
ইউরোপীয় চলচ্চিত্র পুরস্কার বিজয়ী
এম্পায়ার পুরস্কার বিজয়ী
শ্রেষ্ঠ পরিচালনা বিভাগে বাফটা পুরস্কার বিজয়ী
শ্রেষ্ঠ উপযোগকৃত চিত্রনাট্য বিভাগে বাফটা পুরস্কার বিজয়ী
আরিয়া পুরস্কার বিজয়ী
টনি পুরস্কার বিজয়ী
আদনান আবদাল্লাত

চিকিৎসক আদনান আবদাল্লাত একজন জর্ডানীয় স্নায়ুবিজ্ঞানী। তিনি ১৯৮০ সালে আবদাল্লাত ডেভিস ফারাজ সিনড্রোম আবিষ্কারে ভূমিকা রেখেছিলেন।

জর্ডানের আম্মানের আল হুসাইন মেডিক্যাল সেন্টারে আদনান আবদাল্লাত চিকিৎসা সেবা দিয়েছেন। অবসর নেওয়া এবং নিজের ব্যক্তিগত গবেষণা ও ক্লিনিক সেন্টার তৈরী করার পূর্ব পর্যন্ত তিনি এই হাসপাতালে স্নায়বিক বিভাগের প্রধান হিসেবে কর্মরত ছিলেন।

তথ্যসূত্র 

জর্দানের নিউরোলজিস্ট
১৯৪৩-এ জন্ম
২০২১-এ মৃত্যু
সানা আল সায়েহ

সানা আল সায়েহ প্যালেস্টাইন বিশ্ববিদ্যালয়ের বিজ্ঞান ও প্রযুক্তি বিভাগের একজন ডিন। বিশ্বজুড়ে বিভিন্ন সম্মেলনে এই বিশ্ববিদ্যালয়ের প্রতিনিধি হিসেবে তিনি অংশগ্রহণ করেছেন।

ধর্মান্তর 
আল সায়েহ খ্রিস্টান ধর্ম থেকে ধর্মান্তরিত হয়ে ইসলাম ধর্ম গ্রহণ করার পর আগস্ট ২০০৭ সালে এই বিষয়টি তীব্র বিতর্কের বিষয়বস্তু হয়ে উঠে। ফাতাহ নামক রাজনৈতিক দল থেকে সরাসরী অভিযোগ করা হয় তাদের বিরোধী পক্ষ হামাস আল সায়েহকে অপহরণ করেছে এবং অপহরণ করার পর জোর করে ধর্মান্তরিত হতে বাধ্য করেছে। হামাস তাদের বিরুদ্ধে উত্থাপিত এই অভিযোগ প্রত্যাখান করে।

কেন্দ্রীয় ভাবে হামাস থেকে জানানো হয়, তারা আল সায়েহর মায়ের সাথে সাক্ষাৎ করেছেন এবং আল সায়েহ তার মাকে জানিয়েছে, "আল্লাহই তাকে সঠিক পথ বাছাই করতে নির্দেশনা দিয়েছেন।" সায়েহর মা পরবর্তীতে জানান, আল-সায়েহকে এই বিবৃতি দিতে বাধ্য করা হয়েছে। পরিবারের নির্ভরযোগ্য গোপন সূত্র থেকে দাবী করা হয়, সায়েহকে সেই বিশ্ববিদ্যালয়ের মুসলিম অধ্যাপককে বিবাহ করতে বাধ্য করা হয়েছে।

গাজা শহরের প্রবীণ মুসলিম সদস্য আলা আকলুক জানান, তিনি সেই অধ্যাপকের সাথে সাক্ষাৎ করেছেন এবং তিনি তার বক্তব্যের সমাপ্ত করেন এই বলে যে, আল-সায়েহ তার নিজ ইচ্ছায় ইসলাম ধর্ম গ্রহণ করেছেন। সায়েহকে মুসলিম পুরুষ বিবাহ করতে জোর করে ধর্মান্তরিত করা হয়েছে; এই অভিযোগকে তিনি প্রত্যাখান করেন। তিনি দাবী করেন, সায়েহর ধর্মান্তরের ব্যাপারে পরিবারকে বলতে, সেই পুরুষ অধ্যাপক ভীত বোধ করেছিলেন।

গাজার নারী মানবাধিকার কর্মী হানান মাতার, আল সায়েহর সাথে সাক্ষাৎ করেন। তিনি বলেন, "আল সায়েহ; বিবাহের জন্য তার ধর্ম পরিবর্তন করেছে এই অভিযোগ নাকচ করে দিয়েছেন।", তিনি আরো বলেন, "আল সায়েহর আচার আচরণ ইসলাম ধর্মাবলম্বী নারীর মত।"

তথ্যসূত্র

বহিঃসংযোগ 
OneNewsNow.com - ACLJ Probes Forced Conversions to Islam

খ্রিস্টধর্ম থেকে ইসলাম ধর্মে ধর্মান্তরিত ব্যক্তি
জীবিত ব্যক্তি
প্যালেস্টাইন নারী
প্যালেস্টাইন মুসলিম
প্যালেস্টাইন শিক্ষাবিদ
রোজমেরি সাইদ জাহলান

রোসমারী সাইদ জাহলান () (২০ আগস্ট ১৯৩৭- ১০ মে ২০০৬) ছিলেন একজন ফিলিস্তিনি-মার্কিন খ্রিস্টান ইতিহাসবেত্তা এবং পারস্য গাল্ফ রাজ্যের লেখিকা। তিনি এডওয়ার্ড সাইদের বোন ছিলেন। বই লিখার পাশাপাশি, তিনি ফাইনান্সিয়াল টাইমস, মধ্যপ্রাচ্যের জার্নাল, ইন্টারন্যাশনাল জার্নাল অব মিডল ইস্ট স্টাডিজ এবং এনসাইক্লোপডিয়া অব ইসলামে লিখতেন।

সাইদ জাহলান ১৯৩৭ সালে কায়রোতে জন্মগ্রহণ করেন। তিনি চারবোনের মধ্যে সবচেয়ে বড়। তার পিতা ওয়াদী সাইদ এখন ধনাঢ্য বিলাতী প্যালেস্টিনীয় ব্যবসায়ী ও যুক্তরাষ্ট্রের নাগরিক ছিলেন। তার মা জন্মগ্রহণ করেছেন নাজারাথে। রোজমেরী যুক্তরাষ্ট্রের ব্রাইয়ান মআওয়ার কলেজে পড়াশুনা করেন। সংগীতশাস্ত্রের উপর তিনি স্নাতক করেন। গুরুতর গাড়ি দুর্ঘটনায় তার হাতে আঘাত লাগে এবং বেশ কিছু হাড় ভেঙে যায়। এরফলে তার জন্য পিয়ানো বাজানো অসম্ভব হয়ে পরে।

ব্রাইয়ান মাওয়ারের পরে রোজম্যারী কিছুসময়ের জন্য কায়রোতে পড়াশুনা করেন। তারপর তিনি বৈরুতে চলে যান, সেখানে বৈরুত আমেরিকান বিশ্ববিদ্যালয় ও বৈরুত নারী কলেজে সংস্কৃতি ও সংগীত শাস্ত্রের উপর প্রভাষিকা হিসেবে কর্মরত ছিলেন। বৈরুতের পরে তিনি লন্ডন চলে যান এবং লোহিত সাগর এর উপর স্কুল অব অরিয়েন্টাল এন্ড আফ্রিকান স্টাডিজের উপর পিএইচডি অর্জন করেন।

সাইদ জাহলান টনি জাহলানকে বিবাহ করেন। টনি প্যালেস্টীনীয় পদার্থবিদ ছিলেন। এই দম্পতি যুগ্নভাবে প্যালেস্টাইনে বই বিতরণকারী প্রজেক্ট, গাজা লাইব্রেরী প্রজেক্টে বিজয়ী হন। সাইদ জাহলান ব্রিটেনের প্যালেস্টাইন সলিডারিটি ক্যাম্পেইনের পৃষ্ঠপোষক ছিলেন এবং টাইমসের মতে, "তিনি তার জীবনে সর্বদাই প্যালেস্টাইন বাসীর দুঃখ কষ্টে উদ্বিগ্ন ছিলেন।"

তথ্যসূত্র 

Rosemarie Said Zahlan: Historian of the Gulf states whose heart was in Palestine, Obituary by Victoria Brittain, The Guardian, May 16, 2006
Rosemarie Zahlan: Expert on the Gulf states and defender of the Palestinians  Obituary, The Times,  2006

জীবনী 
Zahlan, A. B.; Said Zahlan, Rosemarie: Technology Transfer and Change in the Arab World: The Proceedings of a Seminar of the United Nations Economic Commission for Western Asia  Oxford, United Kingdom: Published for the United Nations by Pergamon Press, 1978,
Said Zahlan, Rosemarie:  The Origins of the United Arab Emirates.  A Political and Social History of the Trucial States  Macmillan, NY, 1978
Said Zahlan, Rosemarie:  The Creation of Qatar.  London: Routledge 1979, (reprinted, 1989)
Said Zahlan, Rosemarie:  The Making of the Modern Gulf States: Kuwait, Bahrain, Quatar, the United Arab Emirates and Oman.  Ithaca Press, 1998, 
Book Review  by Brooks Wrampelmeier, in the Middle East Policy Council

আরও দেখুন 
প্যালেস্টিনীয় নারী

ব্রাইন মাওয়ার কলেজের প্রাক্তন শিক্ষার্থী
কায়রোর ব্যক্তি
২০শ শতাব্দীর লেখিকা
১৯৩৭-এ জন্ম
২০০৬-এ মৃত্যু
ফিলিস্তিনি বংশোদ্ভূত মার্কিন ব্যক্তি
লেবানীয় বংশোদ্ভূত মার্কিন ব্যক্তি
লেবানিজ আমেরিকান ইউনিভার্সিটির শিক্ষক
আমেরিকান ইউনিভার্সিটি অব বৈরুতের শিক্ষক
মিশরীয় বংশোদ্ভূত মার্কিন ব্যক্তি
ফিলিস্তিনি খ্রিস্টান
ফিলিস্তিনি ইতিহাসবিদ
ফিলিস্তিনি লেখক
ব্রিন মার কলেজের প্রাক্তন শিক্ষার্থী
মার্কিন নারী ইতিহাসবিদ
কানিজ আলমাস খান

কানিজ আলমাস খান বাংলাদেশের সৌন্দর্য সেবাদানকারী প্রতিষ্ঠান পারসোনা হেয়ার অ্যান্ড বিউটি লিমিটেড-এর প্রতিষ্ঠাতা ও পরিচালক। একজন সফল নারী উদ্যোক্তা হিসেবে তিনি সুপরিচিত। ১৯৯১, ১৯৯৬, ১৯৯৮ সালে ইউনিলিভার বাংলাদেশের ব্র্যান্ড সানসিল্ক শ্যাম্পুর ব্র্যান্ড এম্বাসেডর হিসাবে কাজ করেছেন। এছাড়া তিনি জুঁই হেয়ার অয়েল (স্কয়ার টয়লেট্রিজ লিমিটেড), জাহি (ওয়ারিদ টেলিকমিউনিকেশন; ২০১৩), অর্জন (স্ট্যান্ডার্ড চার্টার্ড ব্যাংক) এর ব্র্যান্ড এ্যাম্বাসেডর হিসেবেও কাজ করছেন। তিনি বাংলাদেশ ন্যাশনাল বিজনেস অ্যাওয়ার্ডস ২০০৯, ২০০৯ সালে ভারতে ওয়ার্ল্ড লিডারশিপ কংগ্রেস থেকে ওয়ার্ল্ড ব্র্যান্ড লিডারশিপ অ্যাওয়ার্ড সহ গুরুত্বপূর্ণ পুরস্কার জিতেছেন।

প্রাথমিক জীবন 
কানিজ আলমাস খান ৪ ডিসেম্বর ঢাকার কেরানীগঞ্জ উপজেলায় জন্মগ্রহণ করেন।

শিক্ষা 
তিনি ঢাকার ইডেন কলেজ থেকে ব্যাচেলর সম্পন্ন করেন। এবং তিনি কলকাতা, মুম্বাই, দিল্লি, পাকিস্তান, ব্যাংকক এবং চীন থেকে পেশাদারী প্রশিক্ষণ কোর্স সম্পন্ন করেন।

কর্মজীবন 
কানিজ আলমাস খান প্রথমে ঢাকার কলাবাগানে গ্ল্যামার নামে একটি সৌন্দর্য সেবাকেন্দ্র প্রতিষ্ঠা করেন। পরে গ্রাহকসংখ্যা বেড়ে যাওয়ায় রূপবিশেষজ্ঞ ফারজানা শাকিলের সঙ্গে প্রতিষ্ঠা করেন পারসোনা। বর্তমানে সারা বাংলাদেশে পারসোনার ১১টি শাখা রয়েছে। ২০০৫ সালে কানিজ আলমাস প্রথম বাংলা ফ্যাশন পত্রিকা "ক্যানভাস" প্রকাশ করেছিলেন। ২০০৫ সালে তিনি পারসোনা মেনজ এবং পারসোনা অ্যাডামস শুরু করেন। বর্তমানে এটি পারসোনার পুরুষ সেবা বিভাগ। বর্তমানে ঢাকা ও সিলেটে এই সেবার শাখা রয়েছে। একই ক্রমানুসারে ২০০৭ সালে তিনি পারসোনা হেলথ প্রতিষ্ঠা করেন। এটি এ্যারোবিক্স, পাওয়ার-ইয়োগা, জুম্বা, পিলটেস, স্ক্রিম সেবা প্রদান করে। ২০০৯ সালে বাংলাদেশ পুলিশ এর রাজশাহীতে বাংলাদেশ পুলিশ একাডেমিতে রূপচর্চা বিষয়ে প্রশিক্ষণ প্রদান করেন। এছাড়াও পারসোনার অঙ্গপ্রতিষ্ঠান হিসেবে প্রতিষ্ঠা করেন পারসোনা জিম ও পারসোনা ইনস্টিটিউট।

পুরস্কার এবং সম্মাননা

তথ্যসূত্র 

বাংলাদেশী ব্যবসায়ী
বাংলাদেশী নারী ব্যবসায়িক উদ্যোক্তা
বাংলাদেশী প্রতিষ্ঠাতা
দমদম বিধানসভা কেন্দ্র

দমদম (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র।

এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ১১৪ নং দমদম বিধানসভা কেন্দ্রটি দমদম পুরসভা এবং ১ থেকে ১৭ পর্যন্ত ওয়ার্ড গুলি দক্ষিণ দমদম পুরসভা এর অন্তর্গত।

দমদম বিধানসভা কেন্দ্রটি ১৬ নং দমদম লোকসভা কেন্দ্র এর অন্তর্গত।

বিধানসভার বিধায়ক

নির্বাচনী ফলাফল

২০১৬
২৫ এপ্রিল ২০১৬ সালে নির্বাচন নির্ধারিত হয় এবং ১৯ মে ২০১৬ সালে ফলাফল ঘোষণা করা হয়।

২০১১
২০১১ সালের নির্বাচনে, তৃণমূল কংগ্রেসের ব্রাত্য বসু তার নিকটতম প্রতিদ্বন্দ্বী সিপিআই (এম) এর গৌতম দেবকে পরাজিত করেন।

২০০৬
২০০৬ সালের নির্বাচনে, সিপিআই (এম) এর রেখা গোস্বামী তার নিকটতম প্রতিদ্বন্দ্বী তৃণমূল কংগ্রেস উদয়ন নম্বুদারি  পরাজিত করেন।

২০০১
২০০১ সালের নির্বাচনে, এআইটিসি এর অরুণাভ ঘোষ তার নিকটতম প্রতিদ্বন্দ্বী  সিপিআইএম এর অজিত চৌধুরীকে পরাজিত করেন।

১৯৭৭-১৯৯৬
সিপিআই (এম) এর শঙ্কর সেন ১৯৯৬ সালে কংগ্রেসের নিতাই ঘোষকে এবং ১৯৯১ সালে কংগ্রেসের রমেশ ভট্টাচার্যকে পরাজিত করেন।  সিপিআই (এম) এর শান্তি রঞ্জন ঘটক ১৯৮৭ সালে কংগ্রেসের হরশিৎ ঘোষকে পরাজিত করেন এবং ১৯৮২ এবং ১৯৭৭ সালে কংগ্রেসের লাল বাহাদুর সিংকে পরাজিত করেন।

১৯৫১-১৯৭২
১৯৭২ সালে কংগ্রেসের লাল বাহাদুর সিং জয়ী হন। সিপিআই (এম) এর তরুণ কুমার সেনগুপ্ত ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে সিপিআই এর তরুণ কুমার সেনগুপ্ত প্রতিনিধিত্ব করেন। পিসিপির পবিত্র মোহন রায় ১৯৫৭ সালে জয়ী হন। ১৯৫১ সালে স্বাধীন ভারতের প্রথম নির্বাচনে, কংগ্রেসের কানাই লাল দাস দমদম কেন্দ্র থেকে জয়ী হন।

তথ্যসূত্র

পশ্চিমবঙ্গের বিধানসভা কেন্দ্র
উত্তর চব্বিশ পরগনা জেলার রাজনীতি